**I слајд**

* На самом почетку ауторке наводе да је смањена политичка активност младих феномен који је карактеристичан за многа савремена друштва. Истраживања политичке партиципације младих у свету показују да млади знатно мање излазе на изборе, чешће су страначки неопредељени, јако мало заступљени у органима власти, него што су старији. Ово истраживање такође показује сличне налазе, што по нашим ауторкама, као и у другим државама, представља препреку потпуној интеграцији младих у шири друштвени систем.
* Анализа партиципације рађена је пре свега на основу индекса политичког активизма, који укључује: праћење политичких дешавања, учешће на изборима, чланство и учешће у активностима политичких странака, испитаникову перцепцију сопственог политичког анганжмана.
* На крају, одговори су категоризовани на трочланој скали: пасивни, делимично пасивни и политички активни.
* Чак 66,82 % показује да је пасивно, што су две трећине узорка. Делимичну пасивност показало је 23,42 %, а потпуну 10,8%

**II слајд (Ко су политички активни млади људи у Србији?)**

* Пре свега је важно истаћи да међу политички активним постоји тек незнатно више мушкараца него жена, при чему мушкарц чине 52,20%, а жене 47,80%.
* Они који су значајно активнији припадају другој и трећој старосној кохорти и чине 60%, прва кохорта (најмлађи) 19%, док најстарији чине 21%.
* Објашњење за слабију партиципацију младих из прве кохорте може се објаснити ,,привикавањем” на одговорности, права и уопштено статуса грађанина. Потребна је адаптација на права и обавезе након стицања пунолетства, на преузимање одговорности за политичке одлуке које се унутар политичког система доносе и слично. Ово исто објашњење не може важити и за четврту кохорту, односно за најстарије испитанике.
* Што се тиче партнерског односа или брака и како је он повезан са политичком партиципацијом, истраживање показује да су најактивнији они млади који још увек нису ступили у партнерску или брачну заједницу. Управо овим се може објаснити слаба заступљеност четврте кохорте међу политички активним младима. Они млади који су политички активни, најчешће не морају да преузму трошкове старања о самима себи, већ то раде њихови родитељи или старатељи. То показују и подаци, чак 62% живи код родитеља, 6% у стану, а 7% у студентском дому. Нова одговорност, која се односи на улазак у партнерску или браћну везу, старање о самима себи и дому, заснивање властитог домаћинства, добијање детета и слично, условљава нижу политичку партиципацију код старијих испитаника.

**III слајд**

* Један од значајних фактора који утиче на политичку партиципацију је свакако образовање, али не само образовање испитаника, већ и образовање родитеља. Са порастом нивоа образовања расте и политичка партиципација испитаника. Политички најактивније испитанике чине они са средњим образовањем (50%) и они са високим образовањем (25%) и они чији родитељи имају универзитетско образовање, при чему студенти показују највиши степен политичке партиципације.
* Политички су најактивнији појединци који су на школовању и незапослени који обављају повремене послове. Политичка активност опада код оних који су запослени.
* Истраживање показује да ће појединци који нису задовољни својим послом и не раде у струци, бити више политички активни. Уколико не раде посао у струци, сматрају да је посао испод нивоа њиховог знања, односно испод њихових квалификација, имаће већу жељу и разлог да буду политички активни.
* Што се тиче запослења родитеља, најактивнија су деца чији су очеви у државном сектору, а мајке незапослене. Поред запослења, уочавају се одређене правилности када говоримо о занимањима родитеља. Најактивнија су деца чији су очеви стручњаци и уметници или КВ или ВКВ радници. Такође, деца мајки техничарки, уметница, службеница и стручњакиња су далеко активнија од остале деце.

**IV слајд (Облици политичке партиципације младих)**

* Ради мерења квалитета и интензитета политичке партиципације младих, у истраживању је мерено колико често испитаници: прате догађаје у политици, иду на догађаје попут трибина, јавних предавања или јавних скупова, расправљају о политици и локалним проблемима са пријатељима, присуствују предизборним митинзима странака и кандидата, гласају, учествују на изборима као чланови одбора, посматрачи или кандидати, учествују у изборним кампањама, учествују у штрајковима и на крају учествују на демонстрацијама, протестима, митинзима.
* Уочавамо пасивност чак и уоквиру онога што се традиционално сматра кључним за несметано обављање политичке активности, а то је гласање на изборима.
* Ови подаци укрштени су са три обрасца политичке партиципације: страначки активан, пасиван и антисистемски

**V и VI слајд**

* Подаци показују да се **страначки активан** образац везује за задовољство тиме у ком смеру иде наша земља, потом за заинтересованост за политику и за индекс кулутрног капитала.
* **Пасиван** образац се највише везује за заинтересованост за политику, при чему је заступљенији код младића и расте са порастом нивоа образовања и годинама старости.
* **Антисистемски** највише се показује код младића који су неожењени, немају деце и желе да напусте Србију

 **VII слајд**

* На графикону приказана је повезаност између година испитаника и фактора образаца активизма. Пасивни расте са годинама испитаника, што је јасно означено на графикону испрекиданом линијом. Антисистемски, за разлику од пасивног, опада са годинама испитаника. Страначки је углавном равномерно распоређен у свим кохортама.

**VIII слајд**

* На графикону је приказана повезаност између образовања и фактора образаца активизма.
* Највише утицаја образовање има када говоримо о пасивном обрасцу, где прогресивно расте са повећањем образовања испитаника. На остале обрасце образовање има знатно мањи утицај.

 **IX слајд**

* На графикову је приказана повезаност између заинтересованости за политику и фактора образаца активизма.
* Занимљивост која се издваја је да најмању заинтересованост показују они испитаници који спадају у страначки активан образац.

 **X слајд (Закључак)**

* Истраживање показује да смањена политичка партиципација младих спречава потпуну интеграцију младих у друштвени систем. Потребно је створити друштвени и политички систем који ће младе детектовати као једнаке у политичкој партиципацији и који ће уважити захтеве и жеље младих.
* Када говоримо о типовима политичког активизма код младих, страначки би могао да подреди интересе младих интересима странке, антисистемски би могао непотребно радикализовати док пасивни може још више подрити и утицати на смањење и обесмишљавање политичке партиципације.